**NÕUDED ÕPILASE KÄITUMISELE JA VÄLIMUSELE**

Alus: „Põhikooli riiklik õppekava“ § 19 lg 53

1. Õpilane järgib Eesti Vabariigi seadusi, täidab kooli kodukorda ja koolitöötaja poolt antud juhiseid.

2. Õpilasel on õigus ja kohustus õppida.

3. Kooli akadeemilisse õhkkonda ei sobi dressid (v.a. kehalise kasvatuse tund), rebitud teksased, keha paljastavad riideesemed.

4. Õpilane kasutab rõivastust ja koolitarbeid, millel pole solvavat ja halvustavat sõnumit või sümbolit.

5. Pidulikel üritustel kantakse pidulikku riietust. Aktusel must-valget riietust.

6. Koolis kantakse vahetusjalanõusid, mille tald ei määri põrandat.

7. Üleriided ja välisjalanõud jätab õpilane garderoobikappi või selleks ettenähtud kohta.

Välisjalanõud võetakse ära välisukse juures.

8. Siseruumides viibitakse peakatteta.

9. Õpilane hüvitab koolile teadlikult või hoolimatult tekitatud materiaalse kahju.

10. Õpilane kasutab rattaga /mootorrattaga /mopeediga /tasakaaluliikuriga sõites kiivrit. Õpilane hoiustab / lukustab ratta (sh tõukeratta) selleks ettenähtud kohale. Koolipäeva jooksul kooli hoovis liikumisvahendiga (mopeed, mootorratas, jalgratas, rula, tasakaaluliikur jne) ei sõideta. Va juhtudel kui õpetaja selleks loa annab.

11. Telefon (ja muud nuti- ja elektroonikaseadmed) on koolipäeva ajal hääletul režiimil ning koolikotis. Õpilane kasutab tunni ajal mobiiltelefoni (ja muid nuti- ja elektroonikaseadmeid) vaid siis, kui õpetaja annab selleks loa. Juhul kui õpilane kasutab tunni ajal mobiiltelefoni (ja muid nuti- ja elektroonikaseadmeid) ilma õpetaja loata, siis see hoiustatakse vastavalt “Keelatud esemete äravõtmise ja hoiulevõtmise korrale”.

12. Telefoni kasutatakse helistamiseks siis, kui õpetaja selleks loa annab.

13. Õpilane jõuab tundi õigel ajal ja osaleb kõikides tunniplaanijärgsetes tundides.

14. Õpilase kasutuses oleva garderoobikoha hoiab õpilane korras, puhta ja tervena.

15. Vahetundides kasutatud mänguvahendid asetab õpilane kokkulepitud kohtadele tagasi.

16. Õpilane ei too üldjuhul kooli kaasa õppetööks mitte vajaminevaid isiklikke esemeid, mänguasju.

16. Kooli territooriumil on keelatud:

a. relv relvaseaduse tähenduses ja relvataolised esemed;

b. lõhkeaine, pürotehniline aine ja pürotehniline toode lõhkematerjaliseaduse tähenduses;

c. aine, mida kasutatakse mürgistuse või joobe tekitamiseks;

d. aine, mis on seaduse alusel keelatud õpilase vanusest tulenevalt;

e. muu ese või aine, mida kasutatakse õpilase või teise isiku elu või tervise ohtu seadmiseks või võõra vara kahjustamiseks;

f. ropendamine;

g. koolipoolse heakskiiduta sooritada vahetus-, ostu ja müügitehinguid;

h. hasartmängud;

i. vali muusika, kui see ei ole seotud õppetegevusega;

j. loomad (va õppe eesmärgil ja kokkuleppel kooli töötajaga).